text: KIF Vejen og SønderjyskE i tæt liga-opløb
  11 april 2012 kl. 19.25
  KIF Vejens håndboldkvinder tabte onsdag aften på hjemmebane den vigtige kamp mod Aalborg DH i kvalifikationsspillet til ligaen med 29-25.
  Dermed bliver der særdeles tæt opløb mellem SønderjyskE og KIF Vejen om den direkte adgang til ligaen.
  KIF Vejen fik en dårlig start mod Aalborg DH, der førte 16-10 til ved pausen.
  I 2. halvleg kom KIF Vejen stærkt tilbage i kampen, men det blev ved 21-22 og 24-25, inden Aalborg lukkede kampen med sejr på 29-25.
  Nu indtager SønderjyskE den 2.-plads i puljen, der giver direkte adgang til ligaen, mens KIF Vejen med et point mindre indtager 3.-pladsen, der betyder yderligere to kampe mod nr. tre i den anden kvalifikationspulje om den sidste plads i ligaen.
  KIF Vejen og SønderyskE mødes i Vejen Idrætscenter onsdag den 18. april.
  Begge hold mangler desuden at møde Ringkøbing og Aalborg DH i returkampe.
  
  Team Esbjerg tabte til Randers
  I medaljeslutspillet tabte Team Esbjerg hjemme til Randers med 24-21. Lotte Grigel scorede syv mål for Esbjerg, hvad 920 tilskuere så.
  